Antrenorul echipei Arsenal, Mikel Arteta, a dat asigurări că fanii echipei vor împinge echipa spre victorie în meciul cu FC Porto, de pe Emirates, returul din optimile de finală ale Ligii Campionilor, scrie EFE, potrivit Agerpres.
"Tunarii" trebuie să întoarcă rezultatul de 1-0 cu care au pierdut în tur.
"Cu siguranţă trebuie să schimbăm câteva lucruri faţă de meciul tur. Cu siguranţă, mâine vom reuşi să o facem, să întoarcem rezultatul, să ne calificăm. Cred că impactul pe care publicul îl va avea va fi incredibil. Avem nevoie de fani să ne susţină la fiecare minge, cu siguranţă va fi o noapte frumoasă", a spus Arteta.
Antrenorul a confirmat că nu va putea conta pe Gabriel Martinelli.